open-index/open-wikipedia-markdown huggingface dataset:
ამერიკული პასტორალი

**ამერიკული პასტორალი** () — ამერიკელი მწერლის, ფილიპ როთის, 1997 წლის რომანი.

ნაწარმოების პროტაგონისტია სეიმურ ლევოვი, მეტსახელად „შვედი“ , ებრაული წარმოშობის ამერიკელი ნიუ-ჯერსის ქალაქ ნიუარკიდან. საშუალო სკოლის დამთავრების შემდეგ იგი ქორწინდება „მის ნიუ-ჯერსიზე“ და წარმატებულ საოჯახო ბიზნესს უდგება სათავეში. მის მშვიდ და ბედნიერ ცხოვრებას 1960-იანი წლების ლინდონ ჯონსონის პრეზიდენტობის პერიოდის აშშ-ის სოციალური და პოლიტიკური არეულობები არღვევს. თავად ჯონსონი რომანში აღწერილია, როგორც „ძირძველი ამერიკელი ბერსერკერის“ მანიფესტაცია. 

რომანი ჩარჩო თხრობის ტექნიკითაა დაწერილი. მისი მთხრობელია ფილიპ როთის ალტერ ეგო ნათანიელ ცუკერმანი, რომელიც „ამერიკულ პასტორალში“ სეიმურ ლევოვის სკოლელად გვევლინება. ლევოვი საშუალო სკოლაში ბრწყინვალე სპორტსმენი იყო, რის გამოც ყველა პატივს სცემდა და აღფრთოვანებული იყო მისით, მათ შორის ცუკერმანიც. იგი 1995 წელს კლასელების შეკრებაზე ხვდება „შვედის“ ძმას, ჯერი ლევოვს, რომელიც მას მოუთხრობს, თუ როგორ ტრაგიკულად წარიმართა მისი ახლახან გარდაცვლილი უფროსი ძმის ცხოვრება. 1968 წელს მისმა თინეიჯერმა ქალიშვილმა ვიეტნამის ომში აშშ-ის მონაწილეობის პროტესტის ნიშნად ბომბი აააფეთქა, რამაც ადამიანის სიცოცხლე შეიწირა, შემდეგ კი მიიმალა. ამან სეიმური სამუდამოდ ტრამვირებული დატოვა. რომანის მომდევნო ნაწილში ცუკერმანის მიერ ლევოვის ცხოვრების აღწერას ვკითხულობთ, რომელიც ჯერის მონათხრობს, საგაზეთო სტატიებს და თავად „შვედთან“ მის ორ ხანმოკლე შეხვედრას ეფუძნება. 

1998 წელს რომანმა პულიცერის პრემია მოიპოვა. 2005 წელს შევიდა ჟურნალი ტაიმის სიაში „100 საუკეთესო რომანი 1923 წლიდან“. 2016 წელს ნაწარმოების ეკრანიზაცია შედგა, რომელშიც მთავარ როლებს იუენ მაკგრეგორი, ჯენიფერ კონელი და დაკოტა ფენინგი ასრულებენ. 

## რესურსები ინტერნეტში
* Photos of the first edition of *American Pastoral*
* *American Pastoral*, reviewed by Ted Gioia (The New Canon)

## სქოლიო
კატეგორია:1997 წლის რომანები
კატეგორია:XX საუკუნის ამერიკული რომანები
მისნის ღამე

**მისნის ღამე** () — ამერიკელი მწერლის, პოლ ოსტერის, 2003 წლის რომანი.

ნაწარმოები მოგვითხრობს მწერალი სიდნი ორის (პოლონური გვარის, ორლოვსკის, შემოკლებული ვერსია) შესახებ, იგი სასიკვდილო დაავადებას სასწაულებრივად გადაურჩება, რის შემდეგაც ყიდულობს ახალ წიგნაკს და იწყებს რომანის წერას ადამიანზე, რომელიც, მას შემდეგ, რაც თავისი ყოფის შემთხვევითობას აცნობიერებს, სრულიად ცვლის თავის ცხოვრებას.

წიგნის სიუჟეტი აგებულია პროტაგონისტის მცდელობაზე, დაუბრუნდეს ცხოვრებას და ხელახლა დაიწყოს წერა, თუმცა მის ცხოვრებაში მრავალი რამ ხდება და მკითხველი არა მხოლოდ მის, არამედ მისი რომანის პერსონაჟის ცხოვრებასაც ეცნობა. ამ პერიოდში სიდნის თავს მართლაც ხდება ისეთი მოვლენები, რომლებიც ცვლის მის ცხოვრებას და მას, ისევე როგორც მის გამოგონილ პერსონაჟს, უწევს ისეთ საკითხებთან გამკლავება, რომელთაც მრავალი წლის მანძილზე თავს არიდებდა. 

## ბიოგრაფიული დეტალები
რომანის პროტაგონისტი მრავალი დეტალით გავს პოლ ოსტერს. იგი მის მსგავსად ბრუკლინში ცხოვრობს, შუა ხნის ასაკისაა, დაოაჯახებულია და პროფესიით მწერალია. ასევე არსებობს მსგავსებები ოსტერსა და რომანის მეორეხარისხოვან პერსონაჟს — ჯონ ტრაუსს — შორის, რომელიც გარკვეული დროის მანძილზე პარიზში ცხოვრობდა. აღსანიშნავია, რომ ტრაუსი ოსტერის ანაგრამაა. 

## რესურსები ინტერნეტში
* Abstract expressionist
* Oracle Night
* Things that go bump in the light

კატეგორია:2003 წლის რომანები
კატეგორია:XXI საუკუნის ამერიკული რომანები
კატეგორია:პოლ ოსტერის ნაწარმოებები
მია მოტლი

**მია მოტლი** (; დ. 1 ოქტომბერი, 1965, ბარბადოსი) — ბარბადოსელი პოლიტიკოსი, ბარბადოსის პრემიერ-მინისტრი 2018 წლიდან და ლეიბორისტული პარტიის ლიდერი 2008 წლიდან. ბარბადოსის მერვე პრემიერ-მინისტრი და პირველი ქალი აღნიშნულ თანამდებობაზე. იგი არის ასევე ბარბადოსის პირველი პრემიერ-მინისტრი რესპუბლიკის გამოცხადებისა და კონსტიტუციური მონარქიის გაუქმების შემდეგ. 

მია მოტლი არის პარლამენტის წევრი 1994 წლიდან და წარმოადგენს სენტ-მიშელის ოლქს. 1994-2008 წლებში იგი მინისტრთა რამდენიმე პორტფელს ფლობდა. იყო განათლების, ახალგაზრდობის საქმეთა და კულტურის მინისტრი ოუენ არტურის მთავრობაში და გახდა ყველაზე ახალგაზრდა მინისტრი ბარბადოსის ისტორიაში. 2001 წელს დაინიშნა შინაგან საქმეთა მინისტრად და გენერალურ პროკურორად და გახდა ბარბადოსში პირველი ქალი აღნიშნულ თანამდებობაზე. 2006 წელს დაინიშნა ეკონომიკისა და განვითარების მინისტრად და ამ თანამდებობაზე მუშაობდა 2008 წლამდე. იგი ასევე არის ინტერამერიკული დიალოგის წევრი.

## ბიოგრაფია
მია მოტლი დაიბადა 1965 წლის 1 ოქტომბერს. იგი არის ერნესტ დეიტონ მოტლის (1907-1973 წწ.) შვილიშვილი, რომელიც იყო უძრავი ქონების ბროკერი და წარმატებული პოლიტიკური მოღვაწე. ერნესტ დეიტონ მოტლი იყო ბრიჯტაუნის პირველი მერი და იყო ბარბადოსის ნაციონალური პარტიის წევრი. 

მოტლის ბიძა, ასევე სახელად ერნესტ დეიტონ მოტლი, 1975 წლის მარტში შექმნილი ქრისტიანული სოციალ-დემოკრატიული პარტიის (CSD) პოლიტიკური ლიდერი გახდა. მისი ბიძაშვილი იყო მსახიობი ევა მოტლი.

მიას მამა ელიოტ დეიტონ მოტლი იყო ადვოკატი, რომელიც მცირე ხნით იყო ბარბადოსის პარლამენტის წევრი. მას განათლება მიღებული ჰქონდა ბარბადოსში მდებარე ჰარისონის კოლეჯში და სამართლის სკოლაში. მუშაობდა ბელიზის გენერალურ პროკურორად და იყო ბელიზის სააპელაციო სასამართლოს წევრი. 1967 წელს დაოჯახდა სანტა ამორ ტაპინზე. 

მია მოტლიმ განათლება მიიღო გაეროს საერთაშორისო სკოლაში და დედოფლის კოლეჯში (ბარბადოსი). მოგვიანებით სწავლა გააგრძელა ლონდონის ეკონომიკის სკოლაში. 1986 წელს დაასრულა ლონდონის უნივერსიტეტი სამართლის სპეციალობით. 

## პოლიტიკური კარიერა
2008-2010 და 2013-2018 წლებში იყო ოპოზიციის ლიდერი ბარბადოსის პარლამენტში. 2018 წელს, მოტლის ხელმძღვანელობით ლეიბორისტულმა პარტიამ მოიპოვა ისტორიული გამარჯვება 24 მაისის საყოველთაო არჩევნებში, დაიკავა 30-ვე ადგილი პარლამენტში და გახადა პირველი პარტია, რომელმაც მიაღწია მსგავს წარმატებას. არჩევნებში მოიპოვა ხალხის ხმების 72,8 %, რაც ბარბადოსის ისტორიაში არის ყველაზე მაღალი მაჩვენებელი, რომელიც ოდესმე მიუღია პარტიას არჩევნებში.

მია მოტლიმ ასევე წარმატებას მიაღწია 2022 წლის 19 იანვარს გამართულ ვადამდელ არჩევნებშიც.

## რესურსები ინტერნეტში
*
*"Mia's rich political heritage", *The Nation* (23 January 2008).
*Barbados Parliament Opposition Leader, barbadosparliament.com (2008).
*"PM Mottley Interviewed by CNN's Amanpour Show (April 29/20)"
* Mia Mottley, Getty Images

## სქოლიო
კატეგორია:დაბადებული 1 ოქტომბერი
კატეგორია:დაბადებული 1965
კატეგორია:ბარბადოსელი ქალი პოლიტიკოსები
კატეგორია:ბარბადოსის პრემიერ-მინისტრები
კატეგორია:ქალი პრემიერ-მინისტრები
კატეგორია:XXI საუკუნის ქალი პრემიერ-მინისტრები
კატეგორია:ჩრდილოეთ ამერიკის ქალი პრემიერ-მინისტრები
კატეგორია:ცოცხალი ადამიანები
თინათინ გურჩიანი

**თინათინ გურჩიანი**  (დ. 1973, თბილისი)  — ქართველი კინორეჟისორი, სცენარისტი და პროდიუსერი.

2010 წელს დაამთავრა კონრად ვოლფის სახელობის ბაბელსბერგის კინოუნივერსიტეტის კინოსარეჟისორო ფაკულტეტი. დოკუმენტური კინოთი სტუდენტობის დროს დაინტერესდა. მისი სადიპლომო ფილმი „სხვაგან“ გერმანიის კინოაკადემიის მთავარ პრიზზე იყო წარდგენილი. 2012 წელს სადებიუტო ნამუშევარი კინოში „მანქანა, რომელიც ყველაფერს გააქრობს“ (2012) ნაჩვენები იქნა მსოფლიოს 120 ქვეყანაში. ფილმს წილად ხვდა უმაღლესი შეფასებები კინოკრიტიკოსებისაგან, რომელმაც მიიღო მრავალი ჯილდო, მათ შორის 2013 წლის სანდენსის კინოფესტივალის ჯილდო. აგრეთვე, მთავარი პრიზები აიღო ბრაზილიის, ბულგარეთის, მონტენეგროსა და თბილისის საერთაშორისო კინოფესტივალებზე. პროექტი საქართველოს ეროვნული კინოცენტრის, გოეთეს ინსტიტუტისა და ბოშის ფონდის მხარდაჭერით განხორციელდა. ფილმის გადაღება 2011 წლის შემოდგომაზე, 20 დღის მანძილზე მიმდინარეობდა.

თიინათინ გურჩიანი პირველი ქართველი რეჟისორი გახდა, რომელიც 2012 წლის ამსტერდამის დოკუმენტური ფილმების ფესტივალზე მოხვდა. იგი კინოში დასთან ერთად, თამუნა გურჩიანთან 
ერთად მოღვაწეობს, რომელიც მისი ფილმების პროდიუსერია. 2015 წელს მათი ერთობლივი პროექტი „სატრფიალო პასტორალი“ ამსტერდამის ფესტივალის ფონდმა IDFA Bertha Fund დააფინანსა. 2015 წელს „სატრფიალო პასტორალი“ საფრანგეთის ქალაქ ნიონში გამართული საერთაშორისო კინოფესტივალის გამარჯვებული გახდა.

2020 წელს თინათინ გურჩიანმა საქართველოს საზოგადოებრივ მაუწყებელისთვის შექმნა ფსიქოლოგიური დრამატული ტელესერიალი „სეანსი“, რომელიც HBO-ს ამერიკული ტელესერიალის, „In Treatment“-ის ქართული ანალოგია. სიუჟეტი აგებულია ფსიქოთერაპევტისა და მისი პაციენტების ურთიერთობაზე, რომლებთაც დეპრესია, გაუცხოება, და სხცადასხვა ოჯახური პრობლემები აწუხებთ.

## ფილმოგრაფია
## რესურსები ინტერნეტში 
*
*ინტერვიუ ინტერვიუ თინათინ გურჩიანთან — ნეტგაზეთი

## სქოლიო
კატეგორია:დაბადებული 1973
კატეგორია:ქართველი რეჟისორები
კატეგორია:ქართველი პროდიუსერები
კატეგორია:ქართველი სცენარისტები
კატეგორია:ქართველი კინოდოკუმენტალისტები
ძილისპირული

**ძილისპირული** () — ამერიკელი მწერლის, ჩაკ პალანიკის, საშინელებათა ჟანრის სატირული რომანი, გამოქვეყნდა 2002 წელს. წარდგენილი იყო ბრემ სტოკერის პრემიაზე.

## სიუჟეტი
რომანის პროტაგონისტია გაზეთის რეპორტიორი კარლ სტრიტორი. იგი იკვლევს, რამ გამოიწვია ჩვილი ბავშვების სიკვდილიანობა დროის მცირე მონაკვეთში და მალევე არკვევს, რომ ყველა გარდაცვლილ ბავშვს სიკვდილის წინა ღამეს ძილის წინ ერთი ლექსი წაუკითხეს. კარლი კვალს მიჰყვება და ერთ-ერთ „მკვლელ“ მშობელთან ერთად ცდილობს გაანადგუროს იმ წიგნის ყველა ეგზემპლარი, რომელშიც ეს ლექსია დაბეჭდილი.

## რესურსები ინტერნეტში
*Official website
*The official "Lullaby" Kickstarter campaign

კატეგორია:2002 წლის რომანები
კატეგორია:XXI საუკუნის ამერიკული რომანები
ვალისი

**ვალისი** () — ამერიკელი მწერლის, ფილიპ კ. დიკის, 1981 წლის სამეცნიერო ფანტასტიკური რომანი. მასში მოქმედება 1970-იანი წლების კალიფორნიაში ხდება. წიგნი ავტობიოგრაფიული ელემენტებითაა გამდიდრებული და შთაგონებულია დიკის მიერ თავისი აუხნელი რელიგიური გამოცდილების კვლევით. 

„ვალისი“ დიკის დაუსრულებელი ტრილოგიის პირველი წიგნია. ავტორი 1982 წელს გარდაიცვალა, როცა იგი ტრილოგიის მესამე ნაწილზე მუშაობდა. 

## რესურსები ინტერნეტში
**VALIS* book cover gallery 
*Tractates Cryptica Scriptura  
*Terence McKenna article about Philip K. Dick and *VALIS*
*Philip K. Dick's *Valis*  

## სქოლიო
კატეგორია:სამეცნიერო ფანტასტიკური რომანები
კატეგორია:1981 წლის რომანები
კატეგორია:XX საუკუნის ამერიკული რომანები
ბიატლონი 2022 წლის ზამთრის ოლიმპიურ თამაშებზე – შერეული ესტაფეტა

**შერეული ესტაფეტა** ბიატლონში 2022 წლის ზამთრის ოლიმპიურ თამაშებზე 5 თებერვალს, ბიატლონის ეროვნულ ცენტრში გაიმართა, რომელიც პეკინიდან 180 კმ-ით ჩრდილოეთით, ზღვის დონიდან 1665 მეტრის სიმაღლეზე მდებარეობს. შეჯიბრში ნორვეგიამ გაიმარჯვა, მეორე ადგილზე საფრანგეთი გავიდა, ხოლო მესამე ადგილი რუსეთის ოლიმპიურმა კომიტეტმა დაიკავა.

შეჯიბრი ადგილობრივი დროით 17:00 საათზე დაიწყო.

## მიმოხილვა
მოქმედი ჩემპიონი საფრანგეთი, ხოლო მეორე და მესამე ადგილის მფლობელები ნორვეგია და იტალია იყვნენ. ოლიმპიურ თამაშებამდე 2021-2022 წლის ბიატლონის მსოფლიო თასზე მხოლოდ ერთი შერეული ესტაფეტა ჩატარდა, რომელიც ნორვეგიამ მოიგო, ხოლო ვერცხლისა და ბრინჯაოს მედლები ბელარუსისა და საფრანგეთის გუნდებმა დაიკავეს. 2021 წლის ბიატლონის მსოფლიო ჩემპიონატის 4 X 7.5 კმ-ის შერეული ესტაფეტის გამარჯვებულიც ნორვეგია იყო. 

შეჯიბრის პირვეი ეტაპი მართე ოლსბუ როისელანმა მოიგო, რომელმაც იტალიელ ბიატლონისტს 15 წმ-ით აჯობა. მესამე, მეოთხე და მეხუთე ბელარუსის, შვედეთისა და რუსეთის ოლიმპიური კომიტეტის წარმომადგენლები იყვნენ. ფრანგ ანაის შევალიე-ბუშეს 2 საჯარიმო წრის დაფარვა მოუწია და ეტაპი მეცხრე ადგილზე დაასრულა. მეორე წრეში ნორვეგიელმა ტირილ ეკჰოფმა სამი საჯარიმო წრე დაფარა და ასპარეზობა მეხუთე ადგილზე დაასრულა. ჟულია სიმონმა საფრანგეთი პირველ ადგილზე გაიყვანა და იტალიას 4 წმ-ით, შვედეთს 15, ხოლო აშშ-სა და ნორვეგიას 30-30 წამით აჯობა. კრისტინა რეზცოვას ერთი საჯარიმო წრის გავლა მოუწია, რის გამოც რუსეტის ოლიმპიური კომიტეტი მეშვიდე ადგილზე აღმოჩნდა და ლიდერს 1 წუთით ჩამორჩა.

მესამე წრეში ალექსანდრე ლონგინოვი უსწრაფესი იყო და რუსეთის ოლიმპიური კომიტეტი პირველ ადგილზე გაიყვანა. შვედეთი მეორე იყო, ხოლო ემილიენ ჟაკლენს დგომისას სროლის შემდეგ ორი საჯარიმო წრის გავლა მოუწია და მესამე ადგილზე აღმოჩნდა. აშშ მეოთხე, ხოლო ნორვეგია მეხუთე ადგილზე იყო და ოთხი მდევარი ლიდერს დაახლოებით 20 წამით ჩამორჩებოდა. იტალიელმა თომას ბორმოლინმა ერთი საჯარიმო წრის შემდეგ ეტაპი მეშვიდე ადგილზე დაასრულა და იტალია მედლებისთვის რბოლას ვეღარ დაუბრუნდა. 

უკანასკნელ ეტაპზე კანტენ ფიიონ-მაილე და იოჰანეს ტინეს ბიო ედუარდ ლატიპოვს დაეწივნენ. ფინიშთან ბიომ ფიიონ-მაილესა და ლატიპოვს გადაუსწრო და ნორვეგიამ ოქროს მედალი მოიპოვა. საფრანგეთს ვერცხლი, ხოლო რუსეთის ოლიმპიურ კომიტეტს ბრინჯაო ერგო.

## სქოლიო
კატეგორია:ბიატლონი 2022 წლის ზამთრის ოლიმპიურ თამაშებზე
კატეგორია:შერეული სახეობები 2022 წლის ზამთრის ოლიმპიურ თამაშებზე
ჟანეტა ვარძელაშვილი

**ჟანეტა ვარძელაშვილი** (დ. 26 დეკემბერი, 1960, თბილისი) — ქართველი მეცნიერი, ენათმეცნიერი, ფილოლოგიის მეცნიერებათა დოქტორი (2002), პროფესორი (2004). 

დაამთავრა თბილისის სახელმწიფო უნივერსიტეტის ფილოლოგიის ფაკულტეტი სლავური ენების სპეციალობით.

სულხან-საბა ორბელიანის პედაგოგიური უნივერსიტეტის რუსული ენისა და ლიტერატური სწავლების მეთოდიკების კათედრის უფროსი მასწავლებელი. ამავე კათედრისა და თანამედროვე რუსული ენის კათედრის დოცენტი. დაწყებითი განათლების მეთოდიკების კათედრის გამგის მოადგილე. სლავური ფილოლოგიის ფაკულტეტის დეკანი. თანამედროვე რუსული ენის კათედრის პროფესორი. „ენები და ლიტერატურა“ პროგრამული მიმართულების ხელმძღვანელი. თბილისის ეკონომიკურ ურთიერთობათა სახელმწიფო უნივერსიტეტის სრული პროფესორი. ქართული და ევროპული ენების პროგრამული მიმართულების ხელმძღვანელი. თბილისის სახელმწიფო უნივერსიტეტის ჰუმანიტარული ფაკულტეტის, რუსისტიკის ინსტიტუტის მოწვეული პროფესორი. დოქტორანტთა სადისერტაციო ნაშრომების ხელმძღვანელი. საქართველოს ტექნიკური უნივერსიტეტის სრული პროფესორი. 2022 წლიდან — საერთაშორისო ორგანიზაციის, QS Global Academic Survey-ს ექსპერტი. გამოქვეყნებული აქვს მონოგრაფიები და რამდენიმე სახელმძღვანელო. მისი კვლევის ძირითადი მიმართულებებია ლექსიკოგრაფიულ პრაქტიკაში სხვადასხვა ტიპის ლექსიკონის შედგენა, ლექსიკურ-სემანტიკური თეორიის კვლევა. იყო რუსეთის ფედერაციის პედაგოგიურ და სოციალურ მეცნიერებათა აკადემიის წევრი (2006). საქართველოს პედაგოგიური აკადემიის წევრი (2008). არის პუშკინის სახელობის საერთაშორისო პრემიის ორგზის ლაურეატი

საკანდიდატო დისერტაციის თემა — „არსებითი სახელების კონსტრუქციულად განპირობებული მნიშნელობები“, დაიცვა 1995 წელს. სადოქტორო დისერტაციის თემა — „სამყაროს მეტაფორული სურათი“, დაიცვა 2004 წელს.

## რესურსები ინტერნეტში
კატეგორია:ქართველი ენათმეცნიერები
კატეგორია:თბილისში დაბადებულები
კატეგორია:თბილისის სახელმწიფო უნივერსიტეტის კურსდამთავრებულები
ნათელა ღამბაშიძე

**ნათელა ღამბაშიძე** (დ. სექტემბერი, 1921, თბილისი) — ქართველი ექიმი, კარდიოლოგი, მედიცინის მეცნიერებათა დოქტორი.

1942 წელს დაამთავრა თბილისის სახელმწიფო ინსტიტუტის სამკურნალო ფაკულტეტი.

1946-1950 წლებში იყო თბილისის სახელმწიფო ინსტიტუტის თერაპიის ფაკულტეტის კათედრის ასისტენტი. 1950-1954 წლებში კარდიოლოგიის ინსტიტუტის მეცნიერ-თანამშრომელი. 1954-1963 წლებში იყო კლინიკური და ექსპერიმენტული კარდიოლოგიის ინსტიტუტის უფროსი მეცნიერ-თანამშრომელი, 1963 წელს ექსპერიმენტული ფარმაკოლოგიის განყოფილების გამგე, 1986 წლიდან კლინიკური და ექსპერიმენტული თერაპიის განყოფილების გამგე. ავტორია 80 სამეცნიერო ნაშრომისა, ვაზო და კარდიოტროპული სამკურნალო საშუალებების კლინიკური-ფარმაკოლოგიურ აპრობაციასა და პრაქტიკაში დანერგვის შესახებ. მისი ხელმძღვანელობით დაცულია 5 საკანდიდატო დისერტაცია. მის სახელს უკავშირდება  ახალი სამკურნალო საშუალებების პრაქტიკაში დანერგვა. არის თერაპიული საზოგადოების და ფარმაკოლოგიური საზოგადოებიის წევრი. 1996 წელს მიიღო საპატიო სიგელი.

საკანდიდატო დისერტაციის თემა — „მასალები ადონიზიდის ფარმაკოლოგიისათვის“. სადოქტორო დისერტაციის თემა — „დისტილბესტროლის და ტესტოსტერონის ნარევის ანტიათეროგენული მოქმედების მექანიზმი ექსპერიმენტული ათეროსკლეროზის დროს და მისი ეფექტურობა კლინიკაში“, დაიცვა 1975 წელს.

## რესურსები ინტერნეტში
კატეგორია:თბილისში დაბადებულები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:მედიცინის მეცნიერებათა დოქტორები
კატეგორია:დაბადებული 1921
კატეგორია:ქართველი კარდიოლოგები
წითელი ოთახი

**წითელი ოთახი** () — შვედი მწერლის, ავგუსტ სტრინდბერგის, რომანი, გამოქვეყნდა 1879 წელს.  ხშირად მიიჩნევა პირველ შვედურ რომანად. ნაწარმოები, რომელიც სატირას წარმოადგენს სტოკჰოლმურ საზოგადოებაზე, ავტორის პირად ცხოვრებისეულ გამოცდილებას ეფუძნება. რომანს შვედეთში არაერთგვაროვანი შეფასებები მოჰყვა, თუმცა მან აღიარება მოიპოვა დანიაში, სადაც სტრინდბერგი გენიოსად შერაცხეს.  რომანმა ავტორს მთელ სკანდინავიაში მოუტანა ცნობადობა. 

## სიუჟეტი
ნაწარმოების მთავარი გმირი, მწერლობასა და ჟურნალისტობაზე.მეოცნებე ახალგაზრდა იდეალისტი არვიდ ფალკია, მას მუდმივად ტანჯავს შვედურ საზოგადოებაში ფესვგადგმული პირფერობა, ფარისევლობა და კორუფცია, რომელიც გამეფებულია ყველგან – პოლიტიკაში, ბიზნესში, თეატრსა თუ გამომცემლობაში. არვიდ ფალკის ერთადერთი თავშესაფარი სტოკჰოლმის ცენტრში მდებარე რესტორნის წითლად შეფერილი ოთახია, სადაც თანამოაზრეებთან, შვედეთის ბოჰემური წრის წარმომადგენლებთან, საუბრობს გაუსაძლის გარემოზე.

## რესურსები ინტერნეტში
* *The Red Room* 

## სქოლიო
კატეგორია:შვედურენოვანი რომანები
შესწორებები

**შესწორებები** () — ამერიკელი მწერლის, ჯონათან ფრენზენის, 2001 წლის რომანი. ნაწარმოები ლამბერტების ოჯახის — შუახნის ამერიკელი წყვილისა და მათი სამი ზრდასრული შვილის — შესახებ მოგვითხრობს, რომლებიც ათასწლეულის დასასრულს უკანასკნელ შობას ატარებენ ერთად. რომანმა ეროვნული წიგნის ჯილდო მოიპოვა. 

„შესწორებებმა“ ლიტერატურათმცოდნეებისგან ფართო აღიარება დაიმსახურა. მიუხედავად იმისა, რომ რომანის გამოქვეყნება წინ უსწრებდა 11 სექტემბრის ტერაქტს, არაერთა კრიტიკოსმა რომანი 11 სექტემბის შემდეგ ამერიკული ცხოვრების მთავარი საზრუნავებისა და ზოგადი განწყობის წინასწარმეტყველებად მიიჩნია. „შესწორებები“ არაერთხელ დასახელდა XXI საუკუნის ერთ-ერთ საუკეთესო რომანად.

## რესურსები ინტერნეტში
*Jonathan Franzen's web page about *The Corrections* 
*Interview with Franzen  
*Listen to 2001 Interview with Jonathan Franzen, conducted by Terry Gross 
*Answering Viewers' Questions at Big Think
*The Complete Review: detailed summary and overview of reviews
*BBC Radio programme page, *15 Minute Drama*
*James Wood review

## სქოლიო
კატეგორია:2001 წლის რომანები
კატეგორია:XXI საუკუნის ამერიკული რომანები
ეშმაკეული აიები

**ეშმაკეული აიები** — ბრიტანელ-ინდოელი მწერლის, სალმან რუშდის, მეოთხე რომანი, გამოქვეყნდა 1988 წელს. ნაწილობრივ ეფუძნება წინასწარმეტყველი მუჰამედის ცხოვრებას. ისევე, როგორც წინა წიგნებში, ამ რომანშიც რუშდი თავისი პერსონაჟების შესაქმნელად მაგიურ რეალიზმს და თანამედროვე მოვლენებს იყენებს. „ეშმაკეული აიები“ მოგვითხრობს ორი ადამიანის შესახებ, რომლებიც ტერორისტების მიერ გატაცებული თვითმფრინავის აფეთქებას სასწაულებრივად გადაურჩებიან.
 
გაერთიანებულ სამეფოში წიგნმა დადებითი გამოხმაურება მიიღო. მოიპოვა ვაითბრედის პრემია და წარდგენილი იყო ბუკერის პრემიაზე. მიუხედავად ამისა, მუსლიმებმა რუშდი ღვთისგმობაში და ისლამის შეურაცხყოფაში დაადანაშაულეს. 1989 წლის 14 თებერვალს აიათოლა რუჰოლა ხომეინმა, ირანის იმჟამინდელმა ლიდერმა, მწერალს ინდოეთში, როგორც მუსლიმთა წინააღმდეგ მიმართული სიძულვილის ტექსტი.

## რესურსები ინტერნეტში
*
**The Satanic Verses PDF* 
*''Looking back at Salman Rushdie's The Satanic Verses'' 
*Notes on Salman Rushdie: The Satanic Verses

## სქოლიო
კატეგორია:1988 წლის რომანები
კატეგორია:ინგლისური რომანები
კატეგორია:მაგიური რომანები
კატეგორია:სალმან რუშდის ნაწარმოებები
კატეგორია:ცენზურის მიერ აკრძალული წიგნები
ანატოლი დიმაროვი

**ანატოლი დიმაროვი** (; დ. 17 მაისი, 1922, პოლტავის ოლქი ― გ. 29 ივნისი, 2014, კიევი, უკრაინა) ― უკრაინელი მწერალი. 1981 წელს რომანის „*ტკივილი და მრისხანება*“ მეორე ტომისთვის (I ტომი ― 1974, II ტომი ― 1980) შევჩენკოს ეროვნული პრემია დაიმსახურა.

## სქოლიო
კატეგორია:დაბადებული 1922
კატეგორია:დაბადებული 17 მაისი
კატეგორია:გარდაცვლილი 2014
კატეგორია:გარდაცვლილი 29 ივნისი
კატეგორია:უკრაინელი მწერლები
კატეგორია:კიევში გარდაცვლილები
კატეგორია:მწერლები ანბანის მიხედვით
ლუიზა ხელაშვილი

**ლუიზა ხელაშვილი** (დ. 30 ნოემბერი, 1939, თბილისი) — ქართველი ექიმი, მეან-გინეკოლოგი, მედიცინის მეცნიერებათა კანდიდატი.

1963 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1963-1965 წლებში მუშაობდა ექიმ-მეან-გინეკოლოგად ურალსკში(ყაზახეთის სსრ). 1965-1968 წლებში იყო პედიატრიული სანიტარული ჰიგიენისა და სტომატოლოგიური ფაკულტეტის მეან-გინეკოლოგიის კათედრის ასპირანტი. 1969-1980 წლებში უფროსი ლაბორანტი. 1980 წლიდან აღნიშნული კათედრის ასისტენტი. არის მეან-გინეკოლოგთა საზოგადოების წევრი.

საკანდიდატო დისერტაციის თემა — „მასალები თვითნებითი აბორტების კლინიკისათვის“, დაიცვა 1969 წელს.

## რესურსები ინტერნეტში
კატეგორია:ქართველი ექიმები
კატეგორია:თბილისში დაბადებულები
კატეგორია:თბილისის სახელმწიფო სამედიცინო უნივერსიტეტის კურსდამთავრებულები
კატეგორია:მედიცინის მეცნიერებათა კანდიდატები
კატეგორია:დაბადებული 1939
კატეგორია:დაბადებული 30 ნოემბერი
მიკოლა რუდენკო

**მიკოლა რუდენკო** (; დ. 19 დეკემბერი, 1920 ― გ. 1 აპრილი, 2004) ― უკრაინელი პოეტი, მწერალი, ფილოსოფოსი, საბჭოთა დისიდენტი, ადამიანის უფლებათა დამცველი და მეორე მსოფლიო ომის ვეტერანი. უკრაინული ჰელსინკის ჯგუფის დამფუძნებელი. დისიდენტური საქმიანობის გამო ორჯერ იყო დაპატიმრებული.

## რესურსები ინტერნეტში
***Твори Миколи Руденка у е-бібліотеці «Чтиво»**
***Вірші Миколи Руденка у «Поетиці»**
*Руденко Микола Данилович. Коротка біографія
*Довідник «Хто є хто в Україні», видавництво «К. І.С»
*Сайт про Миколу Даниловича Руденка
*Дещо з мрій Миколи Руденка про майбутню Україну.
*Підбірка статей про Миколу Руденка від Вахтанга Кіпіані 
*Знайшли табірний щоденник Миколи Руденка, який дисидент вважав втраченим 

## სქოლიო
კატეგორია:დაბადებული 1920
კატეგორია:დაბადებული 2004
კატეგორია:გარდაცვლილი 19 დეკემბერი
კატეგორია:გარდაცვლილი 1 აპრილი
კატეგორია:უკრაინელი სამეცნიერო ფანტასტის ჟანრის მწერლები
კატეგორია:უკრაინელი რომანისტები
კატეგორია:უკრაინელი პოეტები
კატეგორია:კიევის ტარას შევჩენკოს ეროვნული უნივერსიტეტის კურსდამთავრებულები
კატეგორია:უკრაინელი დისიდენტები
კატეგორია:უკრაინელი ადამიანის უფლებათა დამცველები
კატეგორია:შევჩენკოს ეროვნული პრემიის ლაურეატები
კატეგორია:მწერლები ანბანის მიხედვით
კატეგორია:წითელი ვარსკვლავის ორდენის კავალრები
კატეგორია:კიევში გარდაცვლილები
ოლეს ბერდნიკი

**ოლეს პავლეს ძე ბერდნიკი** (; დ. 27 ნოემბერი, 1926, ოფიციალურად 25 დეკემბერი, 1927 ― გ. 18 მარტი, 2003) ― უკრაინელი სამეცნიერი ფანტასტიკის მწერალი, ფუტურისტი და გლობალისტი, ფილოსოფოსი და თეოლოგი, საზოგადო მოღაწე, მეორე მსოფლიო ომის მონაწილე და საბჭოთა პოლიტიკური პატიმარი. ეკუთვნის ოცზე მეტი რომანი და მოთხრობების კრებული, რომლებიც მრავალ ენაზეა თარგმნილი, მათ შორის, ინგლისურ, გერმანულ, ფრანგულ, რუსულ და უნგრულ ენაზე. უკრაინული ჰელსინკის ჯგუფის ერთ-ერთი დამფუძნებელი წევრი.

## სქოლიო
კატეგორია:უკრაინელი სამეცნიერო ფანტასტიკის ჟანრის მწერლები
კატეგორია:უკრაინელი ფენტეზი მწერლები
კატეგორია:უკრაინელი ალტერნატიული ისტორიის ჟანრის მწერლები
კატეგორია:უკრაინელი დისიდენტები
კატეგორია:უკრაინელი პოეტები
კატეგორია:უკრაინელი ფილოსოფოსები
კატეგორია:მსახიობები ანბანის მიხედვით
კატეგორია:მწერლები ანბანის მიხედვით
ვალერი შევჩუკი

**ვალერი შევჩუკი** (; დ. 20 აგვისტო, 1939, ჟიტომირი, უკრაინა) ― უკრაინელი მწერალი, ფსიქოლოგიური და გოთიკური პროზის ოსტატი, არაერთი ლიტერატურული და ჟურნალისტური ნაშრომის ავტორი, უკრაინული ლიტერატურული ბაროკოს ინტერპრეტატორი.

## ჯილდოები
1986 წელს ვალერი შევჩუკს „პოლონური კულტურის საპატიო მოღვაწის“ ტიტული მიენიჭა. 1988 წელს ტარას შევჩენკოს პრემიით დაჯილდოვდა რომანისთვის „სამი ფოთოლი ფანჯრის მიღმა“(). 1990 წელს ანტონოვიჩის ფონდის პრემია () მიენიჭა. 1999 წელს თავად იაროსლავ ბრძენის V ხარისხის ორდენით დაჯილდოვდა. 2016 წელს ივან მაზეპას მედალი () გადაეცა.

## ლიტერატურა
* *Л.&nbsp;Б.&nbsp;Тарнашинська.* Шевчук Валерій Олександрович
* Кравченко А. Валерій Шевчук // Історія української літератури XX століття. У 2 кн./За ред. В.&nbsp;Г.&nbsp;Дончика.&nbsp;— К-,— Кн. 2.— 1995.
* Мовчан Р. Валерій Шевчук // Українська проза XX століття.&nbsp;— К-, 1997.
* Навчально-методичні матеріали до уроків вивчення творчості Валерія Шевчука //Українська мова і література в школі.&nbsp;— 2003.&nbsp;— №&nbsp;6-9.
* Шевчук В. Сад житейських думок, трудів та почуттів. // Українське слово: Хрестоматія української літератури та літературної критики XX&nbsp;ст..: В 4 кн.&nbsp;— К., 2001. —Кн. 4.

## რესურსები ინტერნეტში
* Марко Роберт Стех, «Очима культури» №&nbsp;5. Про Валерія Шевчука
* Марко Роберт Стех, «Очима культури» №&nbsp;6. Про «Музу Рокслянську» Валерія Шевчука
* Автобіографія Валерія Шевчука
* Біографія Валерія Шевчука

## სქოლიო
კატეგორია:დაბადებული 20 აგვისტო
კატეგორია:დაბადებული 1939
კატეგორია:უკრაინელი მწერლები
კატეგორია:უკრაინელი მთარგმნელები
კატეგორია:უკრაინელი ლიტერატურის ისტორიკოსები
კატეგორია:კიევის ტარას შევჩენკოს ეროვნული უნივერსიტეტის კურსდამთავრებულები
კატეგორია:შევჩენკოს ეროვნული პრემიის ლაურეატები
კატეგორია:უკრაინულენოვანი მწერლები
კატეგორია:მწერლები ანბანის მიხედვით
კატეგორია:კიევში გარდაცვლილები
ივან ძიუბა

**ივან მიხაილის ძე ძიუბა** (; დ. 26 ივლისი, 1931 ― გ. 22 თებერვალი, 2022) ― უკრაინელი ლიტერატურის კრიტიკოსი, სოციალური აქტივისტი, დისიდენტი, უკრაინის გმირი, უკრაინის მეცნიერებათა ეროვნული აკადემიის აკადემიკოსი, უკრაინის კულტურის მეორე მინისტრი (1992-1994) და შევჩენკოს ეროვნული პრემიის კომიტეტის ხელმძღვანელი (1999-2001).
*თანამედროვე უკრაინის ენციკლოპედიის* რედაქტორთა საბჭოს მთავარი ხელმძღვანელი. იყო ჟურნალ *Сучасніст*-ის მთავარი ხელმძღვანელი და 1990-იან წლებში სამეცნიერო ჟურნალების: "Київська старовина", "Слово і час", "Євроатлантика* და სხვ. რედაქტორთა საბჭოების წევრი.

## ბიოგრაფია
დაიაბდა გლეხების ოჯახში. 17 წლამდე მხოლოდ რუსულ ენაზე ლაპარაკობდა.

1932 წელს მისი ოჯახი შიმშილობისგან თავის დასაღწევად მცირე ხნით მშობლიური სოფლიდან მახლობლად მდებარე მშრომელთა სოფელ ნოვოტროიცკში გადავიდა. მოგვიანებით ოლენევსკიში გადავიდნენ (დღევანდელი დოკუჩაევსკი), სადაც ძიუბამ სკოლა დაასრულა. 

ივან ძიუბამ დონეცკის პედაგოგიური ინსტიტუტი დაამთავრა და სამაგისტრო პროგრამაზე შევჩენკოს ლიტერატურის ინსტიტუტში გააგრძელა სწავლა. მისი ნაშრომი პირველად 1959 წელს გამოქვეყნდა.

## დამატებითი ლიტერატურა
* Шевченківські лауреати. 1962—2001: Енциклопедичний довідник.&nbsp;— К., 2001.&nbsp;— С. 136—138.

## ბიბლიოგრაფია
* Дисидентський рух в Україні 
* *Мирослав Попович*. Перевідкривач: до 70-річчя Івана Дзюби // Дзеркало тижня
* *Юрій Шаповал''. Досвітній вогонь. У 1965 році з’явився всесвітньо відомий памфлет Івана Дзюби «Інтернаціоналізм чи русифікація?» // Дзеркало тижня
* Довідник «Хто є хто в Україні». - К.: К.І.С.
* Письменницький довідник // Національна спілка письменників України 

## სქოლიო
კატეგორია:დაბადებული 1931
კატეგორია:დაბადებული 26 ივლისი
კატეგორია:გარდაცვლილი 2022
კატეგორია:გარდაცვლილი 22 თებერვალი
კატეგორია:უკრაინელი დისიდენტები
კატეგორია:უკრაინელი აკადემიკოსები
კატეგორია:უკრაინელი რედაქტორები
კატეგორია:უკრაინელი მწერლები
კატეგორია:უკრაინელი ფილოსოფოსები
კატეგორია:უკრაინის კულტურის მინისტრები
კატეგორია:საბჭოთა დისიდენტები
კატეგორია:დონეცკის ეროვნული უნივერსიტეტის კურსდამთავრებულები
კატეგორია:XX საუკუნის უკრაინელი პოლიტიკოსები
კატეგორია:კიევში გარდაცვლილები
რუსული სამხედრო ხომალდი, იდი ნახუი

მინი|მარჯვნივ|კუნძული 2007 წელს
**„რუსული სამხედრო ხომალდი, იდი ნახუი“** () — უკრაინელი სამხედროების პასუხი რუსული სამხედრო ხომალდის მოთხოვნაზე, რომელმაც დანებება მოსთხოვა მათ, კუნძულ ზმეინიზე შეტევისას, რუსეთის უკრაინაში შეჭრის დროს.

24 თებერვალს, რუსული სამხედრო ხომალდი მიუახლოვდა შავ ზღვაში მდებარე უკრაინულ კუნძულ ზმეინის და უკრაინელ სამხედროებს იდენტიფიცირების გარეშე ორჯერ შესთავაზა დანებება: „მე რუსეთის სამხედრო გემი ვარ. გთავაზობთ, დაყაროთ იარაღი და სისხლისღვრისა და გაუმართლებელი მსხვერპლის თავიდან ასაცილებლად დაგვნებდეთ. წინააღმდეგ შემთხვევაში, დაიბომბებით“.

პასუხად უკრაინელმა სამხედროებმა უთხრეს: „რუსული სამხედრო ხომალდი, იდი ნახუი“.

საღამოს გამოსვლაში, უკრაინის პრეზიდენტმა ვოლოდიმირ ზელენსკიმ განაცხადა, რომ ყველა მესაზღვრე, ვინც კუნძულს იცავდა, დაიღუპა: „ჩვენს კუნძულზე, რომელსაც ბოლომდე იცავდნენ, ყველა ჩვენი მესაზღვრე გმირულად დაიღუპა. თუმცა, არ დანებდნენ. ყველა მათგანს სიკვდილის შემდეგ უკრაინის გმირის წოდება მიენიჭება. მარადიული ხსოვნა მათ, ვინც სიცოცხლე უკრაინისთვის გაწირა“.

200px|thumb|right|უკრაინელი სამხედროების პასუხი რუს სამხედრო გემს
უკრაინის შინაგან საქმეთა მინისტრის მრჩევლის, ანტონ გერაშჩენკოს განცხადებით, სარაკეტო თავდასხმის შედეგად 13 მესაზღვრისგან შემდგარი გარნიზონი მთლიანად განადგურდა. რუსეთის თავდაცვის სამინისტროს წარმომადგენლის, იგორ კონაშენკოვის განცხადებით კი 82 უკრაინელი სამხედრო მოსამსახურე ტყვედ ჩაბარდა.

შემდგომში ცნობილი გახდა, რომ კუნძულზე იერიში სამხედრო კრეისერმა „მოსკოვმა“ და საპატრულო ხომალდმა „ვასილი ბიკოვმა“ მიიტანა.

## რეაქცია 
ფრაზა გახდა სიმბოლო უკრაინის შეიარაღებული ძალების ბრძოლისა რუსი ოკუპანტების წინააღმდეგ. ამერიკულმა გაზეთმა „Navy Times“ დაწერა, რომ ფრაზა სოციალურ ქსელებში უკრაინელების გამაერთიანებელ ლოზუნგად იქცა, ასევე უკრაინის მომხრეების ლოზუნგად მთელს მსოფლიოში. ასევე, ჟურნალმა „The Week“ ეს ფრაზა „გახსოვდეთ ალამო“-ს შეადარა, რომელსაც ტეხასის დამცველები იყენებდნენ XIX საუკუნეში.

რუსმა პოეტმა, დიმიტრი ბიკოვმა ლექსი მიუძღვნა ზმეინის კუნძულისთვის ბრძოლებს და უკრაინელი მესაზღვრეების პასუხს რუსული ხომალდის მიმართ. მან ეს ფრაზა ვატერლოოს ბრძოლის დროს წარმოთქმულ „კემბრონის რეპლიკას“ გაუტოლა.

## სქოლიო
კატეგორია:რუსეთის შეჭრა უკრაინაში (2022)
ციცი თავხელიძე

**ციცი თავხელიძე** (დ. 21 ოქტომბერი, 1940, თბილისი — გ. 25 თებერვალი, 2022) — ქართველი მუსიკოსი, პედაგოგი, ხელოვნებათმცოდნე, პიანისტი.

1964 წელს დაამთავრა ვანო სარაჯიშვილის სახელობის თბილისის სახელმწიფო კონსერვატორია (საფორტეპიანო), პარალელურად ივანე ჯავახიშვილის სახელობის თბილისის სახელმწიფო უნივერსიტეტი (ინგლისური ენა).

1962 წლიდან იყო ვანო სარაჯიშვილის სახელობის თბილისის სახელმწიფო კონსერვატორიის პედაგოგი (სავალდებულო ფორტეპიანო), 2004 წლიდან პროფესორი, ხელოვნებათმცოდნეობის აკადემიკოსი, დოქტორი. ქართული რეპერტუარი: ანდრია ბალანჩივაძის, ნოდარ გაბუნიას, ნოდარ გიგაურის, ოთარ თაქთაქიშვილის, რევაზ კემულარიას, შალვა მშველიძის, ს. ჟვანიას, რამაზ ქარუხნიშვილის, გია ყანჩელის, კ. ჩუხრუკიძის, ზ. ხაბალოვას საფორტეპიანო ნაწარმოებები. 

სადოქტორო დისერტაციის თემა — „მუსიკის აღქმის პრობლემები. სტილის გრძნობის თავისებურებანი“, დაიცვა 1989 წელს.

## რესურსები ინტერნეტში
კატეგორია:თბილისში დაბადებულები
კატეგორია:ქართველი მუსიკოსები
კატეგორია:ქართველი პედაგოგები
კატეგორია:თბილისის სახელმწიფო კონსერვატორიის კურსდამთავრებულები
გელა ქოიავა

**გელა ქოიავა** (დ. 23 დეკემბერი, 1958, თბილისი) — ქართველი ექიმი, ქირურგი, მედიცინის მეცნიერებათა კანდიდატი.

1985 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1985-1996 წლებში იყო თბილისის №5 საავადმყოფო-პოლიკლინიკური გაერთიანების ქირურგი. 1989-1992 წლებში მოსკოვის ქირურგიის სამეცნიერო ცენტრის ასპირანტი, 1996 წლიდან ცენტრალური სამხედრო ჰოსპიტლის ჩირქოვანი ქირურგიის განყოფილების უფროსი. ავტორია 5 სამეცნიერო ნაშრომისა რეფლუქს-ეზოფაგიტის, წყლულოვანი დაავადებებისა და ღვიძლის აბსცესების შესახებ. სამედიცინო ინსტიტუტ  „Vita“-ს ქირურგიის კათედრის ასისტენტი. ცენტრალური სამხედრო ჰოსპიტლის ჩირქოვანი ქირურგიის განყოფილების უფროსი.

საკანდიდატო დისერტაციის თემა — „პირველადი და განმეორებითი ოპერაციები რეფლუქს-ეზოფაგიტის დროს“, დაიცვა 1998 წელს.  

## რესურსები ინტერნეტში
კატეგორია:ქართველი ქირურგები
კატეგორია:თბილისში დაბადებულები
კატეგორია:თბილისის სახელმწიფო სამედიცინო ინსტიტუტის კურსდამთავრებულები
კატეგორია:დაბადებული 23 დეკემბერი
კატეგორია:დაბადებული 1958
კატეგორია:მედიცინის მეცნიერებათა კანდიდატები
ცირა ქრისტესიაშვილი

**ცირა ქრისტესიაშვილი** (დ. 22 აპრილი, 1954, გორი) — ქართველი ექიმი, მკურნალი, მედიცინის მეცნიერებათა კანდიდატი.

1977 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1977-1978 წლებში გაიარა ინტერნატურის კურსი. 1978-1980 წლებში იყო ახრისის საექიმო ამბულატორიის გამგე. 1980-1983 წლებში თბილისის მე-8 პოლიკლინიკის ექიმი-კარდიოლოგი, 1983-1985 წლებში კარდიოლოგიის სამეცნიერო-კვლევითი ინსტიტუტის ორდინატორი, 1985 წლიდან ამავე ინსტიტუტის ქრონიკული კორონარული ნაკლოვანებების განყოფილების მეცნიერ-თანამშრომელი. ავტორია 14 სამეცნიერო ნაშრომისა გულის იშემიური დაავდების დიაგნოსტირების საკითხებზე.

საკანდიდატო დისერტაციის თემა — „მიოკარდიუმის გარდამავალი იშემიის  გავლენა ერთეული ექტოპიური შეკუმშვების ჰემოდინამიკურ მაჩვენებლებზე გულის იშემიური დაავადებით შეპყრობილ პირებში“, დაიცვა 1992 წელს.

## რესურსები ინტერნეტში
კატეგორია:თბილისის სახელმწიფო სამედიცინო ინსტიტუტის კურსდამთავრებულები
კატეგორია:დაბადებული 22 აპრილი
კატეგორია:დაბადებული 1954
კატეგორია:გორში დაბადებულები
კატეგორია:მედიცინის მეცნიერებათა კანდიდატები
კატეგორია:ქართველი კარდიოლოგები
მარია ბელო

**მარია ბელო** (; დ. 1967, 18 აპრილი, პენსილვანია) — ამერიკელი მსახიობი და მწერალი. მისი ფილმების როლებია: მუდმივი *Permanent Midnight *(1998), *Coyote Ugly* (2000), *Payback* (1999), * The Cooler* (2003), *A History of Violence* (2005), *The Mummy:Tomb of the Dragon Emperor* (2008), *Grown Ups* (2010), *Prisoners* (2013) და *Lights Out* (2016). ტელევიზიით, ბელო გამოჩნდა ექიმ ანა დელ ამიკოს როლში სამედიცინო დრამაში ER (1997–1998), სხვა მთავარ როლებთან ერთად, მათ შორის ლუსი რობინსის როლებში, სერიალში Touch. 2013 წელს, მიშელ მაკბრაიდის როლში სერიალის Goliath-ის პირველ სეზონში 2016 წელს და 2017 წლიდან 2021 წლამდე, როგორც სპეციალური აგენტი ჟაკლინ "ჯეკ" სლოუნი სერიალში NCIS.

## ადრეული ცხოვრება
ბელო დაიბადა ნორისთაუნში, პენსილვანია. მისი მამა არის იტალიელი ამერიკელი, ფესვებით მონტელადან, იტალიიდან, ხოლო დედამისი პოლონელი ამერიკელია. ის გაიზარდა მუშათა კლასის, კათოლიკურ ოჯახში და დაამთავრა არქიეპისკოპოსი ჯონ კეროლის საშუალო სკოლა, პენსილვანიაშუ. მან დაამთავრა პოლიტიკური მეცნიერებები ვილანოვას უნივერსიტეტში. სკოლის დამთავრების შემდეგ ბელომ თავისი სამსახიობო უნარები ნიუ-იორკის თეატრალურ სპექტაკლებში გააუმჯობესა.

## კარიერა
ბელოს ადრეული სატელევიზიო გამოსვლები მოიცავს ეპიზოდებს The Commish (1991), Due South (1994), Nowhere Man (1995), Misery Loves Company (1995) და ER (1997–1998). მან ამ ყველაფერს მიაღწია მას შემდეგ, რაც მას გადასცეს ქალბატონი სმიტის როლი სატელევიზიო ჯაშუშურ შოუში Mr. & Mrs. Smith , თუმცა შოუ გაუქმდა რვა კვირის შემდეგ. შემდეგ ის გამოჩნდა ER-ის მესამე სეზონის ბოლო სამ ეპიზოდში, როგორც პედიატრი დოქტორი ანა დელ ამიკო და იყო მსახიობების რეგულარული წევრი სამედიცინო დრამის მეოთხე სეზონის განმავლობაში.

2010 წელს, ბელომ ითამაშა ორ ეპიზოდში *Law & Order: Special Victims Unit*.  მომდევნო წელს მან ითამაშა სერიალში *Prime Suspect*, რომელიც გაუქმდა 13 ეპიზოდის შემდეგ. 2011 წელს იგი გახდა CQ Matrix Company-ის დამფუძნებელი საბჭოს წევრი, კომპანია, რომელიც შექმნა მისმა მაშინდელმა პარტნიორმა, Clare Munn-მა, რათა დაეხმარა კლიენტებს მიაღწიონ "transformative living and the power of intelligent exchange" მათი კომუნიკაციის კოეფიციენტის გაზრდით. 2014 წელს მან ითამაშა ფრენკ გრილოს გვერდით ჯეიმზ უანის მიერ წარმოებულ თრილერში *Demonic*.

## პირადი ცხოვრება
ბელოს ჰყავს ვაჟი ჯექსონი ყოფილ შეყვარებულთან, დენ მაკდერმოტთან. 2013 წლის ნოემბერში მან დაწერა წიგნი ერთსქესიანი ურთიერთობის შესახებ მის მაშინდელ პარტნიორთან, კლერ მუნთან.  წიგნი გამოაქვეყნა, Whatever...Love Is Love: Questioning the Labels We Give Ourselves (Dey Street Books, 2015 წლის 28 აპრილი).

2020 წლის თებერვალში, ოსკარის 92-ე დაჯილდოების ცერემონიაზე წყვილის პირველ საჯარო გამოსვლისას, ბელომ გამოაცხადა, რომ იგი და შეფ-მზარეული დომინიკ კრენი დაინიშნენ 2019 წლის 29 დეკემბერს, საფრანგეთში, პარიზში შვებულების დროს.

## რესურსები ინტერნეტში
*
*
* მარია ბელო on Twitter
* მარია ბელო on Instagram

## სქოლიო
კატეგორია:დაბადებული 1967
კატეგორია:დაბადებული 18 აპრილი
კატეგორია:ამერიკელი მსახიობები
კატეგორია:XX საუკუნის ამერიკელი ქალი მსახიობები
კატეგორია:XXI საუკუნის ამერიკელი ქალი მსახიობები
კატეგორია:ამერიკელი ქალი კინომსახიობები
კატეგორია:ამერიკელი ტელემსახიობი ქალები
კატეგორია:ლგბტ ქალი მსახიობები
კატეგორია:ცოცხალი ადამიანები
გულნარა აბულაძე

**გულნარა აბულაძე** (დ. 1949) — ქართველი ექიმი, მეცნიერი. კარდიოლოგი, მედიცინის მეცნიერებათა კანდიდატი.

## ბიოგრაფია
1962 წელს დაამთავრა თბილისის სახელმწიფო სამედიცინო ინსტიტუტის პედიატრიული ფაკულტეტი.

იყო ექიმთა დახელოვნების ინსტიტუტის ასპირანტი პათოფიზიოლოგიისა და პათანატომიის სპეციალობით 1962–1965 წლებში, ხოლო  1967–1977 წლებში ქირურგიის სამეცნიერო კვლევითი ინსტიტუტის გულის ქირურგიის განყოფილების თერაპევტი. უფროსი მეცნიერ–თანამშრომელი, წამყვანი მეცნიერ–თანამშრომელი 1967–1978 წლებში; 1979 წელს მოსკოვში ბაკულევის სახელობის გულ-სისხლძარღვთა ინსტიტუტში გაიარა სადოქტორო დისერტაციის აპრობაცია: "შეუღლებული რევმატიული მანკების ჰემოდინამიკური და მიოკარდიუმის შეკუმშვითი უნარის ცვლილებები". აკად. მ. წინამძღვრიშვილის სახელობის კარდიოლოგიის ინსტიტუტის გულის რიტმისა და გამტარებლობის დარღვევის სამსახურის ხელმძღვანელი; ეწევა სამეცნიერო-პრაქტიკულ მოღვაწეობას საერო სამედიცინო ინსტიტუტში, თბილისის სახელმწიფო უნივერსიტეტსა და სამედიცინო ინსტიტუტ "ვითაში". უმაღლესი კატეგორიის სერთიფიცირებული ექიმი; საერთაშორისო კონგრესების ორგანიზატორი. ავტორია სახელმძღვანელოების, გაიდლაინებისა და 72 სამეცნიერო ნაშრომისა გულის შეძენილი მანკების, პათოფიზიოლგიისა, გულის უკმარისობის არითმიის აქტუალურ პრობლემებზე; არის რამდენიმე ევროპული პროგრამის კოორდინატორი. გამოქვეყნებული აქვს მონოგრაფია: "წინამდებარე ჯირკვლის მორფო-ჰისტოქიმიური თავისებურებანი". დაიცვა 1967 წელს საკანდიდატო დისერტაციის თემა - "წინამდებარე ჯირკვლის მორფო–ჰისტოქიმიური თავისებულებანი".

## ბიბლიოგრაფია
* გულის არითმიები : განვითარების მექანიზმები, დიაგნოსტიკა, მკურნალობა, თბ., 2013, ISBN 978-9941-0-5478-5
*გულის რითმის დარღვევათა დიაგნოსტიკა და მკურნალობა, თბ., 2012, ISBN 978-9941-0-4194-5

## ლიტერატურა
* თანამედროვე ქართველ მედიკოსთა ბიოგრაფიული ენციკლოპედია, თბ., 2000, გვ. 9

## რესურსები ინტერნეტში
## სქოლიო
კატეგორია:დაბადებული 1949
კატეგორია:ქართველი კარდიოლოგები
ზალდასტანიშვილი

საკუთარი სახელი **ზალდასტანიშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* გივი ზალდასტანიშვილი — ბიზნესმენი, ემიგრანტი
* კონსტანტინე ზალდასტანიშვილი — დიპლომატი, ინჟინერი 
* ნოდარ ზალდასტანიშვილი — ინჟინერი კვების მრეწველობის დარგში
* ოთარ ზალდასტანიშვილი — ინჟინერ-მშენებელი, ბიზნესმენი, ემიგრანტი
* სოლომონ ზალდასტანიშვილი — სამხედრო მოღვაწე
* ჯუანშერ ზალდასტანიშვილი — ბიოლოგი, სპორტსმენი

კატეგორია:ქართული გვარები
ორთანის ხიდი

**ორთანას ხიდი** — ხიდი თურქეთში. ფორტუნასუს ხეობაში. იგი არდაშენიდან 21,6 კმ-თაა დაშორებული. ამ ხიდის ძველი სახელია ქუშივა. ძეგლი საკმაოდ კარგადაა დაცული. ხიდის თაღი ნახევარწრიული მოყვანილობისაა. მისი ბურჯები უშუალოდ კლდოვან დედაქანზეა დაყრდნობილი. 

საპირე ქვები ერთმანეთზე ვერტიკალურადაა მოწყობილი და ხიდის ორივე ნაპირს მთელ სიგრძეზე მიუყვება. ხიდის ორივე მხარეს ნახევარწრიულ რკალსა და ნაპირს შორის სივრცე ამოშენებულია. ხიდის სავალი ზედაპირი ქვის ფილებითაა დაფარული. მას აქვს ოთხკუთხა ფორმის ქვებით გამართული მოაჯირიც, რომლის სიმაღლე — 60-70 სმ-ია. მისი საერთო სიგრძე — 44 მ, საერთო სიგანე — 2,9 მ, სასიარულო ბილიკის სიგანე — 2,3 მ, ბურჯის სიგანე — 4 მ-ია, ბურჯის სიმაღლე — 2,1 მ, ქუსლისსიგანე — 2,75 მ, მალისსიგანე — 18,2 მ, მალისსიმაღლე ბურჯიდან — 12,3 მ.

## ლიტერატურა
* ისტორიული ჭანეთის აღმოსავლეთ ნაწილში დაცული კულტურული მემკვიდრეობის ძეგლები (საფორტიფიკაციო ნაგებობები, ეკლესიები, საკომუნიკაციო და საყოფაცხოვრებო არქიტექტურის ნიმუშები), ბათ., 2014, გვ. 72-73 ISBN 978-9941-0-6458-6.

კატეგორია:თურქეთის ხიდები
ზამთარი ჩვენი მღელვარებისა

**ზამთარი ჩვენი მღელვარებისა** () — ამერიკელი მწერლის, ჯონ სტაინბეკის, უკანასკნელი რომანი, გამოქვეყნდა 1961 წელს. სათაური მომდინარეობს შექსპირის პიესიდან „რიჩარდ III“.

## სიუჟეტი
ნაწარმოების პროტაგონისტია ითან ჰოული, ყოფილი არისტოკრატი. მისმა მამამ მთელი ქონება დაკარგა, რის გამოც ეთანს გამყიდვლად უწევს მუშაობა სურსათის იმ მაღაზიაში, რომელსაც ოდესღაც მისი ოჯახი ფლობდა. ეთანის ცოლი, მერი და მისი შვილები უკმაყოფილოები არიან თავიანთი სოციო-ეკონომიკური სტატუსით და ვერ აფასებენ ეთანის პატიოსნებას და ზნეობრიობას, რომლის შენარჩუნებასაც იგი კორუფციით სავსე საზოგადოებაში ახერხებს. ეს გარე და ასევე ფსიქოლოგიური ფაქტორები ეთანს უბიძგებს, გადააბიჯოს თავის პატიოსნებას, რათა უწინდელი სტატუსი და ქონებრივი მდგომარეობა დაიბრუნოს. 

## რესურსები ინტერნეტში
* 

კატეგორია:1961 წლის რომანები
კატეგორია:XX საუკუნის ამერიკული რომანები
გიყვართ ბრამსი?

**გიყვართ ბრამსი?** () — ფრანსუაზ საგანის რომანი, გამოქვეყნდა 1959 წელს. ნაწარმოების მიხედვით 1961 წელს გადაიღეს ფილმი „მშვიდობით კიდევ ერთხელ“, რომელშიც მთავარ როლებს ინგრიდ ბერგმანი და ენტონი პერკინსი ასრულებენ. 

## რესურსები ინტერნეტში
* Aimez vous Brahms? (Goodbye Again) (YouTube)

კატეგორია:1959 წლის რომანები
კატეგორია:ფრანგული რომანები
ოქროს რვეული

**ოქროს რვეული** ()  — ბრიტანელი მწერლის, დორის ლესინგის, 1962 წლის რომანი. ნაწარმოები შეიცავს ანტისაომარ და ანტისტალინისტურ მესიჯებს; კომუნიზმისა და ინგლისის კომუნისტური პარტიის ვრცელ ანალიზსს; და სექსუალური რევოლუციისა და ქალთა განმათავისუფლებელი მოძრაობების კვლევას. 

2005 წელს „ოქროს რვეული“ შევიდა ჟურნალი ტაიმის სიაში „100 საუკეთესო ინგლისურენოვანი რომანი 1923 წლიდან“.

## სიუჟეტი
რომანის პროტაგონისტია მწერალი ანა ვულფი, იგი ჩანაწერებს აკეთებს ოთხ რვეულში, ყველაფრის შემაჯამებელი კი მეხუთე, ოქროს რვეული უნდა გახდეს. შავ რვეულში იგი აღწერს თავის გამოცდილებას სამხრეთ როდეზიაში მეორე მსოფლიო ომამდე და მის განმავლობაში, წითელ რვეულში – კომუნისტურ პარტიაში მიღებულ გამოცდილებას; ყვითელში – თავისი სასიყვარულო ურთიერთობის მტკივნეულ დასასრულს; ხოლო ლურჯ რვეული მის მოგონებებს, ოცნებებსა და ემოციურ ცხოვრებას ეთმობა.

## რესურსები ინტერნეტში
*"Full text of Doris Lessing's The Golden Notebook, with annotations for an internet reading group"  
**Guarded welcome* 
*Fragmentation and Integration. A Critical Study of Doris Lessing, The Golden Notebook by Nan Bentzen Skille, Universitetet i Bergen 1977 

## სქოლიო
კატეგორია:1962 წლის რომანები
კატეგორია:XX საუკუნის ბრიტანული რომანები
თამარ ქუთათელაძე

**თამარ ქუთათელაძე** (დ. 17 სექტემბერი, 1955, ქუთაისი) — ქართველი ექიმი, ვირუსოლოგი, ეპიდემიოლოგი, მედიცინის მეცნიერებათა კანდიდატი.

1979 წელს დაამთავრა თბილისის სახელმწიფო სამედიცინო ინსტიტუტის სან-ჰიგიენური ფაკულტეტი.

1979 წელს იყო საქართველოს შავი ჭირის საწინააღმდეგო სადგურის ექიმი–ვირუსოლოგი. 1995 წლიდან დაავადებათა კონტროლის ეროვნული ცენტრის პოლიომელიტისა და სხვა ინტეროვირუსების ლაბორატორიის გამგე. ავტორია 11 სამეცნიერო ნაშრომის, პოლიომიელიტის ეპიდემიოლოგიის, პოლოვირუსის მოლეკულური ბიოლოგიის პრობლემებზე. 

საკანდიდატო დისერტაციის თემა — „პოლიომიელიტინის ეპიდემიოლოგია და სპეციფიკური ვაქცინოპროფილაქტიკის იმუნოლოგიური ეფექტურობა საქართველოში“, დაიცვა 1991 წელს.

## რესურსები ინტერნეტში
კატეგორია:ქართველი ვირუსოლოგები
კატეგორია:ქუთაისში დაბადებულები
კატეგორია:თბილისის სახელმწიფო სამედიცინო ინსტიტუტის კურსდამთავრებულები
კატეგორია:დაბადებული 17 სექტემბერი
კატეგორია:დაბადებული 1955
კატეგორია:მედიცინის მეცნიერებათა კანდიდატები
ვოლოდიმირ რაფეენკო

**ვოლოდიმირ რაფეენკო** (; დ. 25 ნოემბერი, 1969, დონეცკი) ― უკრაინელი მწერალი, პროზაიკოსი და პოეტი. 1992 წლიდან 2018 წლამდე ნაშრომებს რუსულ ენაზე წერდა, ძირითადად რუსეთში იბეჭდებოდა და რუსული ლიტერატურის წარმომადგენლად მიიჩნეოდა. 2014 წელს კიევში გადავიდა, სადაც უკრაინულ ენას სწავლობდა, ახალი რომანი უკრაინულ ენაზე დაწერა და უკრაინული ლიტერატურის წარმომადგენელი გახდა. 2019 წელს მის მიერ უკრაინულ ენაზე დაწერილი პირველი რომანი „მონდეგრინი (სიმღერები სიკვდილისა და სიყვარულის შესახებ)“ () გამოქვეყნდა.

## სქოლიო
კატეგორია:დაბადებული 1969
კატეგორია:დაბადებული 25 ნოემბერი
კატეგორია:რუსულენოვანი მწერლები
კატეგორია:უკრაინულენოვანი მწერლები
კატეგორია:უკრაინელი მწერლები
კატეგორია:მწერლები ანბანის მიხედვით
კატეგორია:ცოცხალი ადამიანები
მარკლენი ქუთათელაძე

**მარკლენი (კარლო) ქუთათელაძე** (დ. 1 აგვისტო, 1929, თბილისი — გ. 15 დეკემბერი, 2011) — ქართველი მხატვარი, ოქრომჭედელი. მუშაობდა დეკორატიული გამოყენებითი ხელოვნების დარგში, იყო ფერადი ლითონების დამუშავების ოსტატი.

1966 წელს დაამთავრა თბილისის სამხატვრო აკადემია.

1961 წლიდან თანამშრომლობდა არტელ „მხატვარში“, მუშაობდა სამხატვრო აკადემიაში. ფლობდა ლითონების დამუშავების ყველა ხერხს (მოსევადება, მინანქარი, ამოკვეთის სხვადასხვა წესი, კვერვა, ზარნიში და სხვა). ნამუშევრები: ლიქიორის სერვიზი (ვერცხლი, ჭედვა), რუსთაველის პორტრეტი (ჭედვა), მოვერცხლილი ყანწები (ჭედვა, ფილიგრანი) და სხვა.  

## რესურსები ინტერნეტში
## სქოლიო
კატეგორია:ქართველი მხატვრები
კატეგორია:თბილისში დაბადებულები
კატეგორია:დაბადებული 1 აგვისტო
კატეგორია:დაბადებული 1929
კატეგორია:გარდაცვლილი 15 დეკემბერი
კატეგორია:გარდაცვლილი 2011
კატეგორია:ქართველი ოქრომჭედლები
კატეგორია:თბილისის სახელმწიფო სამხატვრო აკადემიის კურსდამთავრებულები
ოთარ ზალდასტანიშვილი

**ოთარ ზალდასტანიშვილი**, **ოთარ ზალდასტანი** ( დ. 10 აგვისტო, 1922, ქ. თელავი, — გ. 9 აგვისტო, 2005, ბოსტონი, აშშ) — ამერიკის შეერთებული შტატებში ქართველი ინჟინერ-მშენებელი, ბიზნესმენი, მეცენატი. დოქტორი (1946), პროფესორი (1947). 

დაიბადა სამხედრო და საზოგადო მოღვაწის სოლომონ ზალდასტანიშვილისა და მარიამ ხირსელის ოჯახში. 1925 წელს დედასთან და ძმასთან — გივისთან ერთად ემიგრაციაში გაემგზავრა საფრანგეთში, მამასთან. პარალელურად 1961 წლიდან ლექციებს კითხულობდა ჰარვარდის უნივერსიტეტში სამშენებლო მექანიკაში. იმავდროულად მიიწვიეს აშშ-ის სამხედრო-საზღვაო ფლოტის სამეცნიერო-კვლევით ინსტიტუტში წყალქვეშა გემების დინამიკის საკითხებთან დაკავშირებულ კვლევით სამუშაოებზე. მოგვიანებით სამუშაოდ მიიწვია საბრძოლო თვითმფრინავების ავიაკონსტრუქტორმა — ალექსანდრე ქართველმა. 

ზალდასტანიშვილის ავტორობით და მონაწილეობით აშენებულია 1000-ზე მეტი სამშენებლო ობიექტი (ბოსტონის აეროპორტი, ბოსტონის ერთ-ერთი მთავარი მოედანი და სტადიონი, დუბაის მახლობლად არქიტექტურული კომპლექსი პალმ-ჯუმეირა — პალმის ფორმის 200 ხელოვნურ კუნძულზე შექმნილი ნაგებობების ანსამბლი, რომლის მშენებლობაში გამოყენებულია ზალდასტანიშვილის მიერ დამუშავებული ზღვაში ხელოვნური ნიადაგის შექმნის პრინციპი და სხვა). მიღებული აქვს მრავალი ნაციონალური ჯილდო და პრემია, როგორც ამერიკის ერთ-ერთ საუკეთესო ინჟინერს. 1958–65 წლებში ზალდასტანიშვილი იყო „ქართველთა საზოგადოების“ პრეზიდენტი, აგრეთვე საქართველო-ამერიკის მეგობრების საზოგადოების დირექტორი. 1997 წელს მიენიჭა საქართველოს საპატიო მოქალაქეობა საქართველოდან 1921 წელს გატანილი ეროვნული არქივის მოვლისა და საქართველოში ბიზნესის განვითარებისათვის. 2013 წელს ზალდასტანიშვილის არქივი გადაეცა საქართველოს ეროვნულ ბიბლიოთეკას. 1963 წლის 22 ივნისს იქორწინა ელიზაბეთ რეილი ბეილიზე. წყვილს სამი შვილი შეეძინა: ელიზაბეთი, ენი და ალექსანდერი.
## ლიტერატურა
## რესურსები ინტერნეტში
*

## სქოლიო
კატეგორია:დაბადებული 10 აგვისტო
კატეგორია:დაბადებული 1922
კატეგორია:გარდაცვლილი 9 აგვისტო
კატეგორია:გარდაცვლილი 2005
კატეგორია:ქართველი ინჟინრები
კატეგორია:ქართველი ბიზნესმენები
კატეგორია:ქართველი მეცენატები
კატეგორია:საქართველოს საპატიო მოქალაქეები (1997)
იგორ კოსტეცკი

**იგორ კოსტეცკი** (; დ. 14 მაისი, 1913 ― გ. 14 ივნისი, 1983) ― უკრაინელი მწერალი,  მთარგმნელი, კრიტიკოსი, რეჟისორი და გამომცემელი. მწერლის ნამდვილი სახელი და გვარი იგორ ვიაჩესლავის ძე მერზლიაკოვი იყო. ფსევდონიმი „კოსტეცკი“ მწერლის დედის გვარიდანაა აღებული.

კოსტეცკი ემიგრაციაში ყოფნისას უკრაინული ხელოვნების მიმდინარეობის ერთ-ერთი ფუძემდებელი და წამყვანი თეორეტიკოსი და თავისი თაობის უკრაინელი მოდერნისტი მწერლების ერთ-ერთი მოწინავე წარმომადგენელი იყო. მისი ლიტერატურული მემკვიდრეობა მოიცავს მოთრობებს, რომანებს, პიესებს, პოემებს, სამოგზაურო პროზას, სცენარებს, ესეებსა და მსოფლიო ლიტერატურის უკრაინულ ენაზე თარგმანებს.

## რესურსები ინტერნეტში
* Марко Роберт Стех, «Очима культури» №&nbsp;17. Творчість Ігоря Костецького
* Марко Роберт Стех, «Очима культури» №&nbsp;18. Ігор Костецький  самототожність і українсько-російські взаємини
* Костецький Ігор. Швайцарські перехрестя// Українська Літературна Газета (Мюнхен). — листопад 1957. — Ч. 11 (29). — С.5-6
* Юрій Соловій. Відвідини "На горі". Спроба інтерв'ю з додатком практичної есхатології// Сучасність. — листопад 1962. — 11 (23). — С. 77-97.
* Юрій Соловій. Відвідини "На горі" (закінчення)// Сучасність. — грудень 1962. — 12 (24). — С. 30-46
* І. Костецький. Три маски// Театр. — Мюнхен—Ауґсбурґ, травень 1946. — Ч. 1. — С. 13-16

კატეგორია:უკრაინელი მწერლები
კატეგორია:უკრაინელი მთარგმნელები
კატეგორია:უკრაინელი დრამატურგები
კატეგორია:უკრაინელი რეჟისორები
სახეცვლილი ნახშირბადი

**სახეცვლილი ნახშირბადი** () — ინგლისელი მწერლის, რიჩარდ მორგანის, კიბერპანკის ჟანრის რომანი, გამოქვეყნდა 2002 წელს. მოქმედება მიმდინარეობს მომავალში, როცა კაცობრიობას უკვე განვითარებული აქვს ვარსკვლავთაშორისი მოგზაურობა, სიკვდილი კი დაძლეულია, ადამიანთა გონებას პორტატულ მოწყობილობაზე ინახავენ და ფიზიკური გარსის განადგურების შემთხვევაში მისი ჩამოტვირთვა ახალ სხეულშია შესაძლებელი. რომანი მოგვითხრობს გამომძიებელი ტაკეში კოვაჩის, გაეროს ყოფილი ჯარისკაცის,  შესახებ რომელიც მდიდარი მამაკაცის სიკვდილს იძიებს. 

წიგნის მიხედვით 2018 წელს ნეტფლიქსმა სატელევიზიო სერიალი გადაიღო.

## რესურსები ინტერნეტში
*  
* *Altered Carbon* at goodreads.com
* Interview with author Richard K. Morgan 

## სქოლიო
კატეგორია:2002 წლის რომანები
კატეგორია:დისტოპიური რომანები
ვასილ ქურდოვანიძე

**ვასილ ქურდოვანიძე** (დ. 1 სექტემბერი, 1908, ქარელი — გ. 9 ნოემბერი, 1982) — ქართველი ქირურგი, მედიცინის მეცნიერებათა დოქტორი (1956), პროფესორი (1959). საქართველოს სსრ დამსახურებული მოღვაწე (1967). სკკპ წევრი 1940 წლიდან. 

1931 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1941-1948 წლებში დივიზიის წამყვანი ქირურგი იყო. 1958-1980 წლებში განაგებდა თბილისის ექიმთა დახელოვნების ინსტიტუტის ტოპოგრაფიული ანატომიის და ოპერაციული ქირურგიის კათედრას, 1980 წლიდან გარდაცვალებამდე იყო ამავე კათედრის კონსულტანტი, შეისწავლა მსხვილი ნაწლავისა და შუასაყრის ორგანოების ქირურგიული ანატომიის, პერიფერიული ნერვული სისტემისა და შარდ-სასქესო ორგანოების პათოლოგიური და ქირურგიული მკურნალობის საკითხები, გულის ვასკულარიზაცია და სხვა. დაჯილდოებული იყო სამამულო ომის II ხარისხის ორდენით, წითელი ვარსკვლავის ორდენითა და მედლებით.

## ლიტერატურა 
## რესურსები ინტერნეტში
კატეგორია:ქართველი ქირურგები
კატეგორია:მედიცინის მეცნიერებათა დოქტორები
კატეგორია:თბილისის სახელმწიფო სამედიცინო უნივერსიტეტის კურსდამთავრებულები
კატეგორია:საბჭოთა კავშირის კომუნისტური პარტიის წევრები
კატეგორია:ქარელში დაბადებულები